Արձանագրություն 8

03.03.2022թ. ք. Ստեփանավան

Ս/թ մարտի 3-ին Ստեփանավանի համայնքապետարանի նիստերի դահլիճում տեղի ունեցավ Ստեփանավան համայնքի ավագանու արտահերթ նիստ, որին մասնակցում էին ավագանու 21 անդամներից 17-ը, համայնքապետարանի պատասխանատու ներկայացուցիչներ:

Համայնքի ղեկավար Արմեն Գրիգորյանը ներկայացրեց օրակարգը: Օրակարգում կար երեք հարց: Աշխատակազմի քարտուղար Գայանե Ղալաչյանի առաջարկությամբ օրակարգ մտցվեց նաև Ստեփանավան համայնքի բնակիչներ՝ Թամարա Դավթյանին, Նոյեմզար Սարգսյանին և Ծաղիկ Սարգսյանին դրամական աջակցություն տրամադրելու հարցը:

1. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈԻ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ
2. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ 01.02.2022 ԹՎԱԿԱՆԻ ԹԻՎ 02-Ա ՈՐՈՇՄԱՆ ՀԱՎԵԼՎԱԾ N 2-Ի ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ
3. ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ԵՐԿՐՈՐԴ ՆՍՏԱՇՐՋԱՆԻ ՉՈՐՐՈՐԴ ՆԻՍՏԻ ԳՈՒՄԱՐՄԱՆ ՕՐԸ ՍԱՀՄԱՆԵԼՈՒ ՄԱՍԻՆ
4. ՍՏԵՓԱՆԱՎԱՆ ՀԱՄԱՅՆՔԻ ԴԵՍԻՆԻ ՓՈՂՈՑ 56/19 ՀԱՍՑԵԻ ԲՆԱԿԻՉ ԹԱՄԱՐԱ ԴԱՎԹՅԱՆԻՆ ԵՎ Մ. ԽՈՐԵՆԱՑԻ ՓՈՂՈՑ 2/14 ՀԱՍՑԵԻ ԲՆԱԿԻՉ ՆՈՒՆԵ ՍԱՐԳՍՅԱՆԻՆԴՐԱՄԱԿԱՆ ՕԳՆՈՒԹՅՈՒՆ ՏՐԱՄԱԴՐԵԼՈՒ ՄԱՍԻՆ
5. ԴՐԱՄԱԿԱՆ ԱՋԱԿՑՈՒԹՅՈՒՆ ՏՐԱՄԱԴՐԵԼՈՒ ՄԱՍԻՆ
6. ՍՏԵՓԱՆԱՎԱՆ ՀԱՄԱՅՆՔԻ ԲՆԱԿԻՉ ԾԱՂԻԿ ՍԱՐԳՍՅԱՆԻՆ ԴՐԱՄԱԿԱՆ ԱՋԱԿՑՈՒԹՅՈՒՆ ՏՐԱՄԱԴՐԵԼՈՒ ՄԱՍԻՆ

Համայնքի ավագանին միաձայն հաստատեց օրակարգը: Նիստը սկսեց իր աշխատանքը:

* Լսեցին՝ 16-Ն Հայաստանի Հանրապետության Լոռու մարզի Ստեփանավան համայնքի 2022 թվականի բյուջում փոփոխություններ կատարելու մասին

Զեկուցողը՝ Ն. Այվազյանը մանրամասն նշեց կատարվող փոփոխությունները : Քննարկման արդյունքում որևէ առարկություններ և առաջարկությունները չեղան: Միաձայն հաստատվեց 2022թ. բյուջեի փոփոխությունները:

* Լսեցին՝ 17-Ն Հայաստանի Հանրապետության Լոռու մարզի Ստեփանավան համայնքի ավագանու 01.02.2022 թվականի թիվ 02-Ա որոշման հավելված 2-ի մեջ փոփոխություն կատարելու մասին:

Զեկուցողը՝ Գ. Ղալաչյանը նշեց, որ առաջարկվում է հաստիքացուցակում հաստատված էներգետիկ-մենեջերի դրույքաչափը 110000 ՀՀ դրամից սահմանել 200000 ՀՀ դրամ և հաստիքացուցակում կատարել լրացում ավելացնելով խմբակցությունների 3 փորձագետի և 3 գործավարի հաստիքներ: Քննարկումներից հետո համայնքի ավագանին 17 կողմ և 1 ձեռնպահ՝ Լիլիա Հարությունյանը քվեարկեց բարձրացված հարցի մասին:

* Ստեփանավան համայնքի ավագանու երկրորդ նստաշրջանի չորրորդ նիստի գումարման օրը սահմանելու

Զեկուցողը՝ Գ. Ղալաչյանը առաջարկեց հաջորդ նիստը հրավիրել 2022թ. ապրիլի 8-ին: Քվեարկեցին միաձայն:

* Լսեցին՝ Ստեփանավան համայնքի Դեսինի փողոց 56/19 հասցեի բնակիչ Թամարա Դավթյանին և Մ. Խորենացի փողոց 2/14 հասցեի բնակիչ Նունե Սարգսյանին դրամական օգնություն տրամադրելու մասին

Զեկուցողը՝ Գ. Ղալաչյանը նշեց, որ դրամական աջակցություն խնդրող քաղաքացիները սպասում միջանցքում և առաջարկեց նրանց ներս հրավիրել, որպեսզի իրենք ներկայացնեն իրենց խնդիրները: Ավագանու անդամների համաձայնությամբ քաղաքացի Թամարա Դավթյանը և Նոյեմզար Սարգսյանը հրավիրվեցին նիստերի դահլիճ: Նրանք անձամբ ներկայացրեցին իրենք ընտանեկան վիճակը: Նշեցին, որ այդ գումարը իրենց անհրաժեշտ է կոնկրետ Թ. Դավթյանի դեպքում հրդեհի հետևանքով վնասված բնակարանը կարգի բերելու , իսկ Նոյեմզար Սարգսյանի դեպքում բնակարանի փլվող պատերը քիչ թե շատ ամրացնելու համար: Ավագանու անդամների հետ զրույցից հետո որոշվեց նրանց տրամադրել 100000-ական ՀՀ դրամ սոցիալական աջակցություն: Քվեարկվեց միաձայն:

* Լսեցին՝ դրամական աջակցություն տրամադրելու մասին

Զեկուցողը՝ Գ. Ղալաչյանը նշեց, որ բռնցքամարտի խմբակի երեխաները մասնակցել են բազմաթիվ մրցաշարերի և զբաղեցրել են բարձր հորիզոնականներ: Հերթական մրցաշարը անցկացվելու է Ռուսաստանի Դաշնությունում, և սաների ծնողները խնդրում են ճանապարհածախսի համար մի փոքր օգնություն, ինչ որ չափով ծախսը փոքրացնելու համար: Քննարկման արդյունքում որոշվեց հատկացնել 300.000 ՀՀ դրամ երեխաների ճանապարհածախսի համար: Քվեարկվեց միաձայն:

* Լսեցին՝ Ստեփանավան համայնքի բնակիչ Ծաղիկ Սարգսյանին դրամական աջակցություն տրամադրելու մասին

Զեկուցողը՝ Գ. Ղալաչյանը նշեց, որ Ծաղիկ Սարգսյանի տղան զոհվել է 1993 թ. արցախյան պատերազմում, իսկ թոռը ,որը ծնողազուրկ էր, զոհվել է 44- օրյա պատերազմի ժամանակ: Ծաղիկ Սարգսյանի անունով “Վեոլիա ջուր” ՓԲԸ-ում կուտակվել է մեծ պարտք, որը նա չի կարողանում վճարել: “Վեոլիա ջուր” ՓԲԸ-ն կուտակված գումարից զիջել է 34792,15 ՀՀ դրամ, իսկ մնացորդը ՝ 35000 ՀՀ դրամը Ծաղիկ Սարգսյանը խնդրել է որ համայնքապետարանը օգնի: Համայնքի ավագանին միաձայն հաստատեց Ծաղիկ Սարգսյանին օգնելու համար: